1.  10. การควบคุมภายใน

2.  

คณะกรรมการบริษัทให้ความสำคัญต่อระบบการควบคุมภายใน มีการวางระบบบริหารจัดการ
และติดตามประเมินผลอย่างต่อเนื่อง เพื่อป้องกันและลดความเสี่ยงที่อาจเกิดขึ้น
และมีคณะกรรมการตรวจสอบสอบทานการประเมินระบบการควบคุมภายในควบคู่ไปด้วย
โดยมีฝ่ายตรวจสอบภายในรายงานตรงต่อคณะกรรมการตรวจสอบ
ทำหน้าที่สอบทานระบบการปฏิบัติงานในฝ่ายต่าง ๆ
ของบริษัทตามแผนการตรวจสอบประจำปีที่ได้รับอนุมัติจากคณะกรรมการตรวจสอบ ซึ่งมีวัตถุประสงค์
ดังนี้

1. เพื่อให้เกิดความมั่นใจว่าการปฏิบัติงานมีประสิทธิภาพและประสิทธิผล มีการใช้ทรัพยากรต่าง ๆ
ของบริษัทอย่างคุ้มค่า ไม่มีการรั่วไหล

2. เพื่อให้เกิดความมั่นใจว่า รายงานทางการเงินที่มีความถูกต้อง
มีความเพียงพอในด้านการเปิดเผยข้อมูล ตามหลักการบัญชีที่รับรองทั่วไป
และเสร็จทันตามกำหนดเวลา

3. เพื่อให้มั่นใจว่าการปฏิบัติงานมีความสอดคล้องกับนโยบาย ตรงกับข้อกำหนดกฎหมาย
และข้อบังคับของทางราชการ
มีการทบทวนความมีประสิทธิภาพของระบบการควบคุมภายในอย่างสม่ำเสมอ
สามารถดำเนินธุรกิจให้เกิดประโยชน์สูงสุดต่อผู้ถือหุ้น
บนพื้นฐานความเป็นธรรมของผลประโยชน์ของผู้มีส่วนได้เสียทุกฝ่าย

4. เพื่อให้มั่นใจว่ามีการเปิดเผยข้อมูลของบริษัท ในกรณีที่เกิดรายการเกี่ยวโยงกัน
หรือรายการที่อาจมีความขัดแย้งทางผลประโยชน์ของผู้บริหาร อย่างโปร่งใสมีความถูกต้องครบถ้วน

ทางคณะกรรมการบริษัท เพาเวอร์ไลน์ เอ็นจิเนียริ่ง จำกัด (มหาชน)
ซึ่งประกอบด้วยคณะกรรมการบริหาร คณะกรรมการตรวจสอบ
ได้ยึดถือวิธีประเมินความเพียงพอของระบบควบคุมภายใน ซึ่งอ้างอิง
“แบบประเมินความเพียงพอของระบบการควบคุมภายใน” โดยมีโครงสร้างการควบคุมภายในครบทั้ง
5 องค์ประกอบ ตามมาตรฐาน (Committee of Sponsoring Organization of the
Treadway Commission : COSO) ทั้งนี้ ผลการประเมินการควบคุมภายใน สรุปได้ดังนี้

1.  องค์กรและสภาพแวดล้อม (Organization Control and Environment)

-   มีการกำหนดนโยบาย เป้าหมาย
    และทิศทางการดำเนินธุรกิจของบริษัทไว้อย่างชัดเจนตลอดจนการกำกับดูแลกิจการให้เป็นไปตามเป้าหมายที่วางไว้

-   มีข้อพึงปฏิบัติที่เกี่ยวกับจริยธรรมทางธุรกิจ และจรรยาบรรณของพนักงาน เพื่อให้กรรมการ
    ผู้บริหาร และพนักงานในทุกระดับชั้น

-   การจัดฝึกอบรมพัฒนาทักษะตามแผนพัฒนาบุคลากรประจำปี เพื่อเสริมสร้างพัฒนาศักยภาพของ

บุคลากรให้มีความรู้ ความเข้าใจในงาน

-   ใช้การตรวจสอบภายในเป็นเครื่องมือและกลไกสำคัญในการผลักดัน สนับสนุน ให้ทุก ๆ ระดับ
    เล็งเห็นถึงความสำคัญของการควบคุมภายใน ตลอดจนเพื่อให้หน่วยงานที่ถูกตรวจสอบ ตระหนัก
    และเพิ่มความระมัดระวังในการปฏิบัติงานให้ดียิ่งขึ้น

2. การบริหารความเสี่ยง (Risk Management)

บริษัทได้ประเมินความเสี่ยงที่อาจเกิดขึ้นจากปัจจัยภายใน และปัจจัยภายนอก
เพื่อให้เกิดความมั่นใจอย่างสมเหตุสมผลว่าความเสียหาย หรือความผิดพลาดจะไม่เกิดขึ้น
หรือหากเกิดขึ้นจะต้องอยู่ในระดับที่ยอมรับได้ โดยต้องประเมินความเสี่ยงอย่างต่อเนื่อง
และสม่ำเสมอ

3. กิจกรรมการควบคุม ( Control Activities)

บริษัทกำหนดนโยบาย แผนงาน งบประมาณ และขั้นตอนในการปฏิบัติงาน
ตลอดจนการควบคุมงานให้บรรลุวัตถุประสงค์ขององค์กร โดยต้องได้รับการตอบสนอง
และปฏิบัติตามจากผู้บริหาร และพนักงานในทุกระดับอย่างถูกต้อง
และบริษัทต้องปฏิบัติตามกฎหมายระเบียบข้อบังคับ หรือคำสั่งในสาระสำคัญ
รวมทั้งปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย ประกาศของคณะกรรมการกำกับตลาดทุน
พระราชบัญญัติบริษัทมหาชน กฎหมายแรงงาน กฎหมายเกี่ยวกับงานก่อสร้าง

4. ข้อมูลสารสนเทศ และการสื่อสาร ( Information and Communication)

บริษัทตระหนักถึงความสำคัญของการตัดสินใจบนพื้นฐานของข้อมูลที่ถูกต้องเพียงพอ
และทันต่อเหตุการณ์ ดังนั้น เมื่อคณะกรรมการจะต้องพิจารณา ดำเนินการในเรื่องใดก็ตาม
ผู้บริหารและผู้ที่มีส่วนรับผิดชอบจะต้องจัดเตรียมข้อมูลที่สำคัญต่าง ๆ อย่างครบถ้วน และนำเสนอ
ทางเลือก วิเคราะห์ข้อดี ข้อเสีย และผลกระทบที่จะเกิดขึ้นต่อบริษัท

5. การติดตาม และประเมินผล ( Monitoring)

ฝ่ายตรวจสอบภายในของบริษัทเป็นผู้ตรวจสอบการปฏิบัติงาน
การประเมินผลการควบคุมภายในและรายงานผลการตรวจสอบต่อฝ่ายบริหารและคณะกรรมการตรวจสอบของบริษัท
หากขั้นตอนหรือการควบคุมใดที่เป็นจุดอ่อน ฝ่ายบริหารจะเป็นผู้พิจารณากำหนดมาตรการควบคุม
เพื่อแก้ไขปัญหานั้นอย่างเป็นระบบและต่อเนื่องซึ่งคณะกรรมการบริษัทมีความเห็นว่าระบบการควบคุมภายในของบริษัท
และการติดตามควบคุมดูแลการดำเนินงานของบริษัทย่อย มีความเหมาะสมและรัดกุมเพียงพอ
สามารถป้องกันทรัพย์สินของบริษัท และบริษัทย่อยจากการที่กรรมการและผู้บริหารนำไปใช้
โดยไม่เป็นไปตามข้อกำหนดของตลาดหลักทรัพย์ฯ
หรือกฎหมายซึ่งอาจมีความขัดแย้งทางด้านผลประโยชน์ได้

ในรอบปี 2554 มีการประชุมคณะกรรมการตรวจสอบทั้งสิ้น 5 ครั้ง
ในการประชุมทุกครั้งคณะกรรมการตรวจสอบ ผู้ตรวจสอบบัญชีภายนอก และมีผู้ตรวจสอบภายใน
ได้ประชุมร่วมกัน โดยไม่มีฝ่ายบริหาร
และจากผลการตรวจสอบระหว่างปีที่ผู้ตรวจสอบภายนอกประเมิน
ไม่มีข้อบกพร่องที่เป็นสาระสำคัญซึ่งมีผลกระทบต่อการดำเนินธุรกิจของบริษัท
และผู้สอบบัญชีไม่ได้รายงานว่าพบข้อพร่องที่เป็นสาระสำคัญ